CELEX: 32015D1788
Language: et
Date: 2015-10-01 00:00:00
Title: Nõukogu otsus (EL) 2015/1788, 1. oktoober 2015, Euroopa Ühenduse ja India Vabariigi valitsuse vahelise teadus- ja tehnikaalase koostöö lepingu pikendamise kohta

7.10.2015   
            
            
               ET
            
            
               Euroopa Liidu Teataja
            
            
               L 260/18
            
         NÕUKOGU OTSUS (EL) 2015/1788,
   1. oktoober 2015,
   Euroopa Ühenduse ja India Vabariigi valitsuse vahelise teadus- ja tehnikaalase koostöö lepingu pikendamise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 186 koostoimes artikli 218 lõike 6 punkti a alapunktiga v,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut (1)
   
   ning arvestades järgmist:
   
               (1)
            
            
               Nõukogu kiitis otsusega 2002/648/EÜ (2) heaks Euroopa Ühenduse ja India Vabariigi valitsuse vahelise teadus- ja tehnikaalase koostöö lepingu (3) („leping”) sõlmimise.
            
         
               (2)
            
            
               Lepingu artikli 11 punktiga b on ette nähtud, et leping sõlmitakse viieks aastaks ning seda võib lepinguosaliste vastastikusel kokkuleppel pikendada. Nõukogu otsusega 2009/501/EÜ (4) pikendati lepingut veel viieks aastaks ja see kaotab kehtivuse 17. mail 2015.
            
         
               (3)
            
            
               Lepinguosalised leiavad, et lepingu kiire pikendamine oleks mõlema osalise huvides.
            
         
               (4)
            
            
               Pikendatud lepingu sisu peaks olema identne lepingu sisuga.
            
         
               (5)
            
            
               Tulenevalt Lissaboni lepingu jõustumisest 1. detsembril 2009 on Euroopa Liit asendanud Euroopa Ühenduse ja on selle õigusjärglane.
            
         
               (6)
            
            
               Lepingu pikendamine tuleks liidu nimel heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Ühenduse ja India Vabariigi valitsuse vahelise teadus- ja tehnikaalase koostöö lepingu pikendamine veel viieks aastaks kiidetakse Euroopa Liidu nimel heaks.
   Artikkel 2
   Nõukogu eesistuja esitab liidu nimel India Vabariigi valitsusele teate, et liit on lõpetanud siseriiklikud menetlused, mis on vajalikud lepingu pikendamiseks vastavalt lepingu artikli 11 punktile b.
   Artikkel 3
   Nõukogu eesistuja esitab liidu nimel India Vabariigi valitsusele järgmise teate:
   
      „Tulenevalt Lissaboni lepingu jõustumisest 1. detsembril 2009 on Euroopa Liit asendanud Euroopa Ühenduse ja on selle õigusjärglane ning teostab alates nimetatud kuupäevast kõiki Euroopa Ühenduse õigusi ja võtab üle kõik Euroopa Ühenduse kohustused. Seepärast käsitatakse lepingu tekstis esinevaid viiteid Euroopa Ühendusele asjakohasel juhul viidetena Euroopa Liidule.”
   
   Artikkel 4
   Käesolev otsus jõustub selle vastuvõtmise kuupäeval.
   
      Luxembourg, 1. oktoober 2015
      
         
            Nõukogu nimel
         
         
            eesistuja
         
         E. SCHNEIDER
      
   
   
      (1)  Euroopa Liidu Teatajas seni avaldamata.
   
      (2)  Nõukogu 25. juuni 2002. aasta otsus 2002/648/EÜ Euroopa Ühenduse ja India Vabariigi valitsuse vahelise teadus- ja tehnikaalase koostöö lepingu sõlmimise kohta (EÜT L 213, 9.8.2002, lk 29).
   
      (3)  Euroopa Ühenduse ja India Vabariigi valitsuse vahelise teadus- ja tehnikaalase koostöö leping (EÜT L 213, 9.8.2002, lk 30).
   
      (4)  Nõukogu 19. jaanuari 2009. aasta otsus 2009/501/EÜ lepingu sõlmimise kohta Euroopa Ühenduse ja India Vabariigi valitsuse vahelise teadus- ja tehnikaalase koostöö lepingu pikendamiseks (ELT L 171, 1.7.2009, lk 17).